Държавен вестник, бр. 51, 2000 г., стр. 17

Б Р О Й  51
Д Ъ Р Ж А В Е Н   В Е С Т Н И К
С Т Р .  17
може да бъде оттеглена с писмено уведомле-
ние до един от депозитарите. Оттеглянето
влиза в сила от първия ден на месеца, след-
ващ изтичането на едномесечен срок от дата-
та на получаването на писменото уведомле-
ние от депозитара.
Член ХI.6
1. Всяка страна може по всяко време да де-
нонсира тази конвенция чрез писмено уведом-
ление, адресирано до един от депозитарите.
2. Подобно денонсиране влиза в сила на
първия ден от месеца, следващ изтичането на
период от дванадесет месеца след датата на
получаване на уведомлението от депозитара.
Подобно денонсиране няма да засегне решени-
ята по признаване, приети преди него съгласно
разпоредбите на тази конвенция.
3. Унищожаването или суспендирането на
действието на тази конвенция вследствие на
нарушение от страна на разпоредба, която е от
основно значение за постигането на предмета
или целите на тази конвенция, се разглежда
съгласно международното право.
Член ХI.7
1. Всяка държава, Ватиканът или Европейс-
ката общност може при подписването или ко-
гато депозира своите документи за ратифика-
ция, приемане, одобрение или присъединяване
да декларира, че запазва правото си да не при-
лага изцяло или отчасти, един или повече от
следните членове от тази конвенция:
член IV.8;
член V.3;
член VI.3;
член VIII.2;
член IХ.3.
Други резерви не могат да бъдат правени.
2. Всяка страна, която е направила резерва
съгласно предишната алинея, може изцяло или
отчасти да я оттегли чрез уведомление, адреси-
рано до един от депозитарите. Оттеглянето
влиза в сила на датата, на която депозитарът
получи такова уведомление.
3. Страна, която е направила резерва по от-
ношение на разпоредба от тази конвенция, не
може да предявява претенции относно прила-
гането на тази разпоредба от друга страна; тя
може все пак, ако резервата е частична, или
при определени условия, да предявява претен-
ции относно прилагането на тази разпоредба в
рамките, в които я приема.
Член ХI.8
1. Проектоизменения и допълнения към тази
конвенция могат да се приемат от Комитета на
Конвенцията за признаване на квалификации,
отнасящи се до висшето образование в Евро-
пейския регион с мнозинство от две трети от
страните. Всяко проектоизменение и допълне-
ние, прието по този начин, се включва с прото-
кол в тази конвенция. Протоколът определя
условията за влизането му в сила, за което във
всички случаи е необходимо съгласието на стра-
ните, за които се отнася.
2. По процедурата по ал. 1 не могат да бъдат
правени изменения и допълнения към раздел
III на тази конвенция.
3. Всяко предложение за изменение и допъл-
нение се съобщава на един от депозитарите,
който трябва да го предаде на страните най-
малко три месеца преди заседанието на коми-
тета. Депозитарът уведомява и Комитета на
министрите на Съвета на Европа и Изпълни-
телния съвет на ЮНЕСКО.
Член ХI.9
1. Генералният секретар на Съвета на Евро-
па и генералният директор на ЮНЕСКО са де-
позитари на тази конвенция.
2. Депозитарът, при когото е внесен акт,
уведомление или съобщение, уведомява стра-
ните по тази конвенция, както и другите дър-
жави—членки на Съвета на Европа и/или Ев-
ропейския регион на ЮНЕСКО, за:
a) всяко подписване;
б) депозирането на всеки документ за рати-
фикация, приемане, одобрение или присъеди-
няване;
в) всяка дата на влизане в сила на тази кон-
венция съгласно разпоредбите на чл. ХI.2 и
ХI.3.4;
г) всяка резерва, направена съгласно разпо-
редбите на чл. ХI.7, и оттеглянето на всяка ре-
зерва, направено съгласно разпоредбите на
чл. ХI.7;
д) всяко денонсиране на тази конвенция съг-
ласно чл. ХI.6;
е) всяка декларация, направена съгласно
разпоредбите на чл. II.1 или на чл. II.2;
ж) всяка декларация, направена съгласно
разпоредбите на чл. IV.5;
з) всяка молба за присъединяване, направе-
на съгласно разпоредбите на чл. ХI.3;
и) всяко предложение, направено съгласно
разпоредбите на чл. IХ.8;
й) всеки друг акт, уведомление или съобще-
ние, отнасящи се до тази конвенция.
3. Депозитарът, който получи съобщение или
уведомление съгласно разпоредбите на тази
конвенция, незабавно информира за това дру-
гия депозитар.
В уверение на което долуподписаните пред-
ставители, надлежно упълномощени за това,
подписаха тази конвенция.
Съставена в Лисабон на 11 април 1997 г. на
английски, френски, руски и испански език, като
и четирите текста имат еднаква сила, в две
копия, едното от които се депозира в архивите
на Съвета на Европа, а другото в архивите на
ЮНЕСКО. Заверено копие се изпраща на всич-
ки държави, посочени в чл. ХI.1, и на Секрета-
риата на Организацията на Обединените нации.
30055